google/wiki40b huggingface dataset:
Πολυπέρχων

Αγώνας για την διαδοχή του Αλέξανδρου

Πολέμησε στον Λαμιακό Πόλεμο, βοηθώντας τον Αντίπατρο να νικήσει. Ο Πολυπέρχων κατέβαλε το θεωρούμενο έως τότε αήττητο θεσσαλικό ιππικό του Μένωνα. Το 319 π.Χ. ο Αντίπατρος τον τοποθέτησε επίτροπο του κράτους. Από το γεγονός αυτό δυσαρεστήθηκε ο γιος του Αντίπατρου, Κάσσανδρος, ο οποίος συμμάχησε με τον Αντίγονο και τον Πτολεμαίο και επιχείρησε να του αφαιρέσει την εξουσία. Αρχικά νίκησε ο Πολυπέρχων, που είχε σύμμαχο τον Ευμένη. Αλλά το 318 π.Χ. ο στόλος του ηττήθηκε από τον Αντίγονο, ενώ το 317 ο Κάσσανδρος έθεσε υπό τον έλεγχό του την Αθήνα. Ο Πολυπέρχων διώχτηκε από την Μακεδονία, από τον Κάσσανδρο ο οποίος είχε υπό την εξουσία του τον ανάπηρο βασιλιά Φίλιππο Αρριδαίο και τη σύζυγό του Ανταία Ευρυδίκη.

Στην Ήπειρο

Ο Πολυπέρχων αναγκάστηκε να καταφύγει στην Ήπειρο, όπου συμμάχησε με την μητέρα του Μ. Αλεξάνδρου Ολυμπιάδα και τη χήρα του Ρωξάνη, που είχε μαζί της τον μικρό γιο της Αλέξανδρο. Μαζί τους συνέπραξε και ο βασιλιάς της Ηπείρου Αιακίδης. Η Ολυμπιάδα εισέβαλε με στρατό στη Μακεδονία, νίκησε τον στρατό του βασιλιά Φιλίππου Γ΄ (τον οποίο είχε δολοφονήσει), αλλά η επιστροφή του Κάσσανδρου από την Πελοπόννησο άλλαξε την κατάσταση: την συνέλαβε, τη σκότωσε και πήρε υπό την κηδεμονία του τη Ρωξάνη και τον Αλέξανδρο.

Στην Πελοπόννησο

Ο Πολυπέρχων μετέβη στην Πελοπόννησο όπου είχε κάποια ερείσματα και συμμάχησε με τον Αντίγονο, ο οποίος είχε διαρρήξει τις σχέσεις του με τους άλλοτε συμμάχους του. Γρήγορα ο Πολυπέρχων έθεσε υπό τον έλεγχό του σημαντικά τμήματα της Πελοποννήσου, συμπεριλαμβανομένων της Κορίνθου και της Σικυώνας. Όταν, το 311 π.Χ., ο Αντίγονος συνήψε συνθήκη ειρήνης με τους αντιπάλους του, ο Πολυπέρχων κράτησε τις περιοχές που κατείχε. Αλλά και πάλι ο Αντίγονος ήρθε σε ρήξη με τους υπόλοιπους στρατηγούς. Έστειλε τότε στον Πολυπέρχοντα τον νόθο γιο του Αλέξανδρου Ηρακλή, για να τον χρησιμοποιήσει ως διαπραγματευτικό ατού απέναντι στον Κάσσανδρο. Αλλά ο Πολυπέρχων, όταν εξεστράτευσε εναντίον του ο Κάσσανδρος, αποφάσισε να εγκαταλείψει τη συμμαχία με τον Αντίγονο και το 309 π.Χ. σκότωσε τον Ηρακλή.

Πέθανε πιθανώς το 304 ή το 303 π.Χ.

Είχε ένα γιο, τον Αλέξανδρο, που διακρίθηκε στους πολέμους των διαδόχων του Μεγάλου Αλεξάνδρου.
Σπύρος Παντελιάδης

Καριέρα

Ο Παντελιάδης ξεκίνησε την επαγγελματική του καριέρα σε ηλικία 19 ετών από την ομάδα του Εσπέρου, αγωνιζόμενος στην Α2 εθνική κατηγορία, συνεχίζοντας την επόμενη χρονιά στην ομάδα του Αμαρουσίου. Εκεί παρέμεινε για τρία χρόνια, παίζοντας στην Α1 και φθάνοντας στην προημιτελική φάση του κυπέλλου Κόρατς.
Το καλοκαίρι του 2000, μεταγράφηκε στην ΑΕΚ, με την οποία κέρδισε το κύπελλο του 2001 και το πρωτάθλημα του 2002. Την σεζόν 2002-03, ξεκίνησε αγωνιζόμενος στον Ιωνικό Νέας Φιλαδέλφειας και ολοκλήρωσε στην ισπανική Ουέλβα.
Το 2003-04, φόρεσε την φανέλα του ΠΑΟΚ, με τον οποίο κατέλαβε την έκτη θέση του ελληνικού πρωταθλήματος, ενώ την επόμενη χρονιά αγωνίστηκε στην Γερμανία με τους Σκαϊλάινερς της Φρανκφούρτης, φθάνοντας στον τελικό της Μπουντεσλίγκα.
Το 2005-06, επέστρεψε στην ΑΕΚ, πριν μεταγραφεί στον Άρη, με τον οποίο αγωνίστηκε για δύο σεζόν στην Ευρωλίγκα. Η καριέρα του Παντελιάδη στη πρώτη εθνική κατηγορία ολοκληρώθηκε στον Κολοσσό Ρόδου, όπου παρέμεινε από το 2008 ως το 2011.
Συνέχισε για μία διετία στον Πόλις Καλλιθέας και άλλον ένα χρόνο στον Κούρο Αναβύσσου. Από το 2015, έχει αναλάβει χρέη προπονητή και παίκτη για την ομάδα του Κρόνου Γέρακα.
Λίγους μήνες αργότερα ανέλαβε προπονητικό πόστο στην ομάδα του Αμύντα.
Ελληνοαυστραλιανές σχέσεις

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Οικονομικές και εμπορικές σχέσεις

Οι διμερείς οικονομικές σχέσεις μεταξύ των δύο χωρών βρίσκονται σε πολύ χαμηλό επίπεδο και υπάρχουν σημαντικές διακυμάνσεις του όγκου των συναλλαγών. Σύμφωνα με στοιχεία της Εθνικής Στατιστικής Υπηρεσίας της Ελλάδας, ο συνολικός όγκος των συναλλαγών μεταξύ των δύο χωρών αυξήθηκε κατά 34,05% φτάνοντας τα 143,228 εκατομμύρια ευρώ.
Εκκλησάκι Δράμας

Ιστορία

Η περιοχή ήταν κατά την αρχαιότητα η περιοχή που ζούσαν οι Δίοι, πανάρχαιο ελληνο-πελασγικό φύλο που αργότερα ταξινομήθηκε ως θρακικό. Κατά την Οθωμανική περίοδο, στο χωριό κατοικούσαν ως επί το πλείστον, μουσουλμάνοι, οι οποίοι προσέφυγαν στην Τουρκία το 1923 και το χωριό ερήμωσε.
Πιέτα Χότσπερς ΦΚ

Ιστορία

Η Πιέτα Χότσπερς ΦΚ έκανε το ντεμπούτο της στις 23 Οκτωβρίου 1934, αλλά όποιες ελπίδες επιτυχίας είχε διακόπηκαν λόγω του Β΄ Παγκοσμίου Πολέμου. Μετά το τέλος του πολέμου έλαβε μέρος στη Anglo Maltese Football League, πριν ενταχθεί στην Τρίτη Κατηγορία Μάλτας, όπου παρέμεινε για 10 περιόδους. Ωστόσο, το 1962 αντικαταστάθηκε από την ομάδα Pietà Atlanta, η οποία αργότερα μετονομάστηκε σε Πιέτα Χότσπερς ΦΚ το 1973, εντασσόμενη στη Τέταρτη Κατηγορία Μάλτας το 1974. Η ομάδα κέρδισε το πρωτάθλημα και την άνοδο, αλλά πέρασε 10 χρόνια στην Τρίτη Κατηγορία. Το 1985 ανέβηκε στη δεύτερη κατηγορία αλλά υποβιβάστηκε σύντομα. Το 1988 ανέβηκε στη Δεύτερη κατηγορία και το 1994 στην Πρεμιέρ.
Ντοσάλε

Στην ορολογία της Καθολικής Εκκλησίας με τον όρο ντοσάλε που προέρχεται από το αρχαιότερο dorsale (από το λατινικό dorsum που σημαίνει πίσω, στα νώταμ ράχις) και ρετροτάμπουλα (-retrotabula, πίσω από την τράπεζα) ή ρετάμπλ στα Γαλλικά ονομάζονται οι θρησκευτικολειτουργικές κατασκευές, οι οποίες περιλαμβάνουν έναν ή περισσότερους πίνακες και κοσμούν τον χώρο πίσω από την Αγία Τράπεζα των καθολικών εκκλησιών.
2731 Κούκουλα

Φυσικά χαρακτηριστικά

Η μέση διάμετρος του Κούκουλα εκτιμάται σε 50,88 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδο του είναι 0,0358. Ο Ουρούμκι περιστρέφεται γύρω από τον εαυτό του μία φορά κάθε 45 ως 80 ώρες περίπου, μία πολύ αργή περιστροφή για αστεροειδή.
Ιωάννης Τρικκαληνός

Βιογραφικά στοιχεία

Γεννήθηκε στο Συρράκο της Ηπείρου. Σχολείο πήγε στο Ελληνικό Σχολείο Λαυρίου και στο Γυμνάσιο στην Αθήνα. Αποφοίτησε με πτυχίο των Φυσικών Επιστημών του Εθνικού Πανεπιστημίου και πήγε με υποτροφία του κληροδοτήματος Μπαλτατζή στην Γερμανία.
Επέστρεψε στην Ελλάδα και διορίστηκε τακτικός καθηγητής της Φυσικής Γεωγραφίας στο Πανεπιστήμιο Αθηνών. Διετέλεσε μέλος της Ακαδημίας Αθηνών. Πέθανε τον Ιανουάριο του 1980 και κηδεύτηκε στην Κηφισιά.
IOS 13

Παρουσίαση & αρχική κυκλοφορία

Το iOS 13 ανακοινώθηκε στο WWDC19, στις 3 Ιουνίου 2019. Το iOS 13.0 Developer Beta 1 έγινε διαθέσιμο για προγραμματιστές την ίδια ημέρα. Το iOS 13 βρίσκεται ακόμα σε πειραματικό στάδιο και η κυκλοφορία του αναμένεται να είναι τον Σεπτέμβριο του 2019.
Πανελλήνιοι σκοπευτικοί αγώνες σταθερού στόχου 1966

Οι Πανελλήνιοι σκοπευτικοί αγώνες σταθερού στόχου γιά το 1966 έγιναν στις 24 με 30 Απριλίου 1966 στο Σκοπευτήριο Καισαριανής. Πρωταθλήτρια ομάδα αναδείχτηκε η ομάδα σκοποβολής της Αστυνομίας Πόλεων.
Εμπρηστική γλώσσα

Σκοπός

Πολλοί ερευνητές κοινωνικών επιστημών ερευνούν την εμπρηστική γλώσσα, καταλήγοντας σε αρκετές διαφορετικές θεωρίες σχετικά με αυτό το φαινόμενο. Αυτές συμπεριλαμβάνουν την έλλειψη ταυτότητας και τη μειωμένη αντίληψη των συναισθημάτων άλλων ανθρώπων (φαινόμενα διαδικτυακής άρσης αναστολών), τη συμμόρφωση σε κοινωνικές νόρμες, την προβληματική επικοινωνία που προκαλείται από την έλλειψη κοινωνικών χαρακτηριστικών που απουσιάζουν στη διαδικτυακή επικοινωνία αλλά και από υποσυνείδητους αμυντικούς μηχανισμούς.
Γενικά, η απουσία κοινωνικού περιβάλλοντος δημιουργεί μία διάσταση ανωνυμίας, που επιτρέπει στους χρήστες να αισθάνονται απομονωμένοι από πειθαρχικές ποινές στις οποίες θα υπόκεινταν.

Ιστορία

Αντιδικίες που καταλήγουν σε ανταλλαγή ύβρεων και χρήση εμπρηστικής γλώσσας είναι καταγεγραμμένες σε διάφορες φάσεις της Ιστορίας. Οι συζητήσεις σχετικά με την επικύρωση του συντάγματος των ΗΠΑ ήταν συχνά συναισθηματικά φορτισμένες και έντονες, με τους εμπλεκόμενους να αλληλοεπιτίθενται μέσω δημοσιευμάτων τοπικών εφημερίδων. Αντίστοιχες αλληλεπιδράσεις ήταν κοινές στο χώρο των κριτικών της λογοτεχνίας. Για παράδειγμα, η περιφρόνηση που επεδείκνυε ο Ραλφ Γουώλντο Έμερσον για τα έργα της Τζέιν Όστεν, επεκτεινόταν συχνά και στο πρόσωπό της, καθώς την περιέγραφε ως: «ανόητη, χωρίς γνώσεις του κόσμου». Με τη σειρά του, ο Τόμας Καρλάιλ, αποκαλούσε τον Έμερσον «γερο-ξεδοντιάρη πίθηκο».

Εμπρηστικό τρολάρισμα

Πρόκειται για την ανάρτηση προβοκατόρικων μηνυμάτων, γνωστών και ως δόλωμα εμπρηστικής γλώσσας (flamebait) , σε ένα δημόσιο χώρο συζήτησης στο Διαδίκτυο, όπως μια αγορά (forum), μια ομάδα ανακοινώσεων μέσω ηλεκτρονικού ταχυδρομείου (mailing list), με το σκοπό πρόκλησης οργίλης αντίδρασης ή εμπρηστικής γλώσσας ως ανταπάντησης.

Πόλεμοι εμπρηστικών δηλώσεων

Πρόκειται για το αποτέλεσμα εμπλοκής πολλών χρηστών, στο αρχικό προβοκατόρικο δόλωμα, χωρίς αυτό να είναι πάντα ο κανόνας. Πολλοί χρήστες μπορεί να εμπλακούν στη δίνη ενός πολέμου εμπρηστικών δηλώσεων, επισκιάζονται τη δημόσια συζήτηση και το θέμα της αν δεν επέλθει κάποιας μορφής διαχείριση.

Παραδείγματα

Εκφάνσεις της δημοφιλούς κουλτούρας συνεχίζουν να αποτελούν πηγή εμπρηστικής γλώσσας και πολέμων στο Διαδίκτυο, όπως τις συνεχείς διαμάχες μεταξύ οπαδών του Σταρ Τρεκ και του Πολέμου των Άστρων.

Νομικές προεκτάσεις

Ο εμπρηστικός λόγος ποικίλλει ανάλογα με τη σοβαρότητα και ανάλογη είναι και η αντίδραση των κρατών στο θέμα της νομοθεσίας για την επιβολή κάποιου είδους κύρωσης. Η νομοθεσία ποικίλλει από χώρα σε χώρα, αλλά στις περισσότερες περιπτώσεις, ο συνεχής εμπρηστικός διάλογος μπορεί να θεωρηθεί Διαδικτυακός εκφοβισμός, κάτι που μπορεί να οδηγήσει σε κάποια ενέργεια από τη μεριά του παρόχου ίντερνετ ώστε να εμποδιστεί η είσοδος του χρήστη σε συγκεκριμένους ιστοχώρους. Όμως, όσο τα μέσα κοινωνικής δικτύωσης γίνονται όλο περισσότερο συνδεδεμένα με τις πραγματικές ζωές των χρηστών, τόσο περισσότερο τα επικριτικά λόγια μπορούν να θεωρηθούν δυσφήμηση ενός ατόμου.
Γουλιέλμος του Σαιντ-Ομέρ (γιος Γκωτιέ)

Βιογραφία

Ήταν ο δευτερότοκος γιος του Γκωτιέ/Βάλτερ πρίγκιπα της Γαλιλαίας και της Εσίβας του Μπυρ, κόρης του Ελινάν πρίγκιπα της Γαλιλαίας (ή του Ραντούλφ του Ισσύ, ανιψιού του Γουλιέλμου Α΄ του Μπυρ πρίγκιπα της Γαλιλαίας).
Το 1174 απεβίωσε ο πατέρας του και η Εσίβα έκανε δεύτερο γάμο με τον Ραϋμόνδο Γ΄ των Τουλούζης κόμη της Τρίπολης, ο οποίος έτσι διαδέχθηκε τον Γκωτιέ ως πρίγκιπας της Γαλιλαίας. Το 1187 η ήττα στη μάχη του Χαττίν σήμανε το τέλος του πριγκιπάτου, που κατελήφθη από τον Σαλαντίν και ο Ραϋμόνδος Γ΄ σκοτώθηκε σύντομα μετά. Τώρα ο μεγαλύτερος αδελφός του Ούγος έγινε τιτουλάριος πρίγκιπας της Γαλιλαίας.
Ο Γουλιέλμος υποστήριξε τον Γκυ των Λουζινιάν έναντι του Κορράδου μαρκησίου του Μομφερράτου για το βασίλειο της Ιερουσαλήμ και τον ακολούθησε στην πολιορκία της Άκρας το 1189. Το 1204 απεβίωσε ο αδελφός του Ούγος, αλλά ο Γουλιέλμος είχε ήδη αποβιώσει, έτσι ο νεότερος αδελφός τους Ραούλ έγινε τιτουλάριος πρίγκιπας της Γαλιλαίας.
The Gate

Κυκλοφορία

Στις 3 Αυγούστου 2017, το περιοδικό Dazed κυκλοφόρησε το Φθινοπωρινό του τεύχος, με αφιέρωμα στη Μπιορκ. Στη συνέντευξή της, η μουσικός αποκάλυψε τον τίτλο του "The Gate" και ανέφερε πως το βίντεο κλιπ του είχε ήδη γυριστεί. Ένα μήνα αργότερα, στις 5 Σεπτεμβρίου ανακοίνωσε πως θα είναι το πρώτο σίνγκλ του επερχόμενου άλμπουμ της και πως θα κυκλοφορούσε στις 18 Σεπτεμβρίου σε ψηφιακές μορφές και στις 22 Σεπτεμβρίου σε μια περιορισμένη έκδοση βινυλίου με ελαφρώς διαφορετικό εξώφυλλο.
Το σίνγκλ ανακοινώθηκε με tweet από την εκπομπή BBC Radio Music 6 πως θα έκανε πρεμιέρα στις 5 πμ , αλλά ως έκπληξη κυκλοφόρησε τα μεσάνυχτα στις 15 Σεπτεμβρίου 2017, τρεις μέρες πριν την προκαθορισμένη ημερομηνία. Το "The Gate" έγινε διαθέσιμο διαδικτυακά στις υπηρεσίες streaming και στα ηλεκτρονικά καταστήματα μουσικής απρόσμενα, κάτι που η ίδια χαρακτήρησε "μεσονύκτιο κέρασμα".
STS-92

Περιγραφή της αποστολής

Το Ντισκάβερι προσέγγισε στον διαστημικό σταθμό δυο μέρες μετά από την εκτόξευσή του. Επειδή η κεραία του είχε μια βλάβη, δεν μπόρεσε να διαβιβάσει τηλεοπτικό σήμα καθόλη την διάρκεια της αποστολής. Διάφορα άλλα μικροπροβλήματα, πχ ένα βραχυκύκλωμα μπόρεσαν να λυθούν από το πλήρωμα. Στις 14 Οκτωβρίου και με την βοήθεια του γερανού ξεφορτώθηκε η γέφυρα Ζ1 (Ζενίθ 1) από το αμπάρι του διαστημικού λεωφορείου. Το Ζ1 που ζυγίζει 9 τόνους προσαρμόσθηκε στην μονάδα Unity.
Οι δυο αστροναύτες Μακάρθουρ και Τσιάο έκαναν στις 15 Οκτωβρίου έναν διαστημικό περίπατο διάρκειας 6 ωρών και 28 λεπτών για να συνδέσουν 10 ηλεκτρικά καλώδια. Μετέφεραν επίσης την κεραία που δεν λειτουργούσε σε μια ενδιάμεση θέση, ενώ κατά την διάρκεια της επόμενης αποστολής μεταφέρθηκε στην τελειωτική της θέση και μπήκε σε λειτουργία.
Επίσης τοποθέτησαν ένα κουτί με εργαλεία, χρήσιμο για τις μελλοντικές εργασίες.
Στις 16 Οκτωβρίου κάναν δυο άλλοι αστροναύτες, ο Βίσοφ και ο Λόπεζ-Αλεγρία έναν διαστημικό περίπατο διάρκειας 7 ωρών και 7 λεπτών. Με την βοήθειά τους και υπό την καθοδήγησή τους ο τρίτος αστροναύτης, ο Βακάτα ξεφόρτωσε τον PMA-3 που ζύγιζε ενάμιση τόνους και τον προσάρμοσε στην θέση του.
Ο Μακάρθουρ και ο Τσιάο κάναν και έναν τρίτο διαστημικό περίπατο για να συνδέσουν τον μετασχηματιστή ηλεκτρικού ρεύματος Ζ1 και να τοποθετήσουν ηλεκτρικά καλώδια. Με την εργασία τους προετοίμασαν επίσης τους συνδέσμους για την μελλοντική μονάδα ηλεκτρισμού ηλιακής ενέργειας και τοποθέτησαν ένα δεύτερο κουτί με εργαλεία. Ο τρίτος διαστημικός περίπατος έγινε στις 17 Οκτωβρίου και διάρκεσε 6 ώρες και 48 λεπτά.
Στις 18 Οκτωβρίου έγινε ο τέταρτος και τελευταίος περίπατος της αποστολής. Διάρκεσε 6 ώρες και 56 λεπτά. Οι δυο αστροναύτες, ο Βίσοφ και ο Λόπεζ-Αλεγρία έκαναν ένα δοκιμαστικό και τοποθέτησαν ένα φρεάτιο για να περάσουν καλώδια της μονάδας Ντέστινι. Μετά από αυτό δοκίμασαν το σωστικό σύστημα SAFER κάνοντας μια δοκιμαστική πτήση μέσα στο αμπάρι του διαστημικού λεωφορείου. Το σύστημα SAFER προσδένεται στην πλάτη του αστροναύτη, και με την βοήθεια μικρών πυραύλων-φυσητήρων τον θέτει σε κίνηση, έτσι ώστε, σε περίπτωση που κατά λάθος απομακρυνθεί από τον σταθμό ή από το διαστημικό λεωφορείο να μπορέσει να γυρίσει πίσω και να μην χαθεί στο διάστημα.
Το Ντισκάβερι προσγειώθηκε στην Edwards Air Force Base με καθυστέρηση δυο ημερών επειδή και στα δυο διαστημοδρόμια επικρατούσαν δυσμενείς καιρικές συνθήκες.

Παραλειπόμενα

Το διάστημα μεταξύ της προσγείωσης της πτήσης STSß92 στις 24 Οκτωβρίου 2000 και της εκτόξευσης της αποστολής Sojus TM-31 που διάρκεσε 6 ημέρες, 10 ώρες και 53 λεπτά δεν βρισκόταν κανένας αστροναύτης στο διάστημα. Έκτοτε το διάστημα κατοικείται συνεχώς.
Γεράκι Ηρακλείου

Δ.δ. Γερακίου

.
Το Δημοτικό διαμέρισμα έχει 485  κατοίκους. Από την εποχή ακόμα που το Γεράκι ήταν κοινότητα, υπαγόταν σε αυτό και ο οικισμός Αρμάχα, σε υψόμετρο 490 μ.,  με 110 κατοίκους (απογρ. 2001). Η κύρια ασχολία στο χωριό αυτό είναι η ελαιοκομία και  η κτηνοτροφία. Και οι δύο οικισμοί υδρεύονται από την πηγή Αγίας ‘Άννας. που βρίσκεται στο βάθος της Γερακιανής Λαγκάδας. Το τοπωνύμιο είναι μάλλον ανδρωνυμικό καθώς σε έγγραφο του 1369 αναφέρεται στην Κρήτη ο "Michael Armacha". Επίσης, από το χωριόκαταγόταν ο μητροπολίτης Τιρνόβου Βουλγαρίας Ιλαρίων Καμπανάρης, Σιναΐτης, που έζησε από το 1765 ως το 1838.
Η Αρμάχα έχει δύο ναούς, τον Άγιο Χαράλαμπο και τη Μεταμόρφωση του Σωτήρα. Απέχει από το Ηράκλειο 46,9 χλμ. και βρίσκεται στις δυτικές υπώρειες του όρους Αφέντης (υψομ. 1.578 μ.).

Ιστορικά στοιχεία

Το όνομα πιθανολογείται ότι οφείλεται στον πρώτο οικιστή Γεράκη, που αναφέρεται σε έγγραφο του Δουκικού Αρχείου του Χάντακα το 1394.
Η Γερακιανή Λαγκάδα είναι γνωστή γιατί το 1867 μέσω αυτής ο Ομέρ Πασάς οδήγησε το στρατό του και πυρπόλησε το οροπέδιο του Λασιθίου επειδή οι επαναστάτες φρουρούσαν τις εισόδους «Αμπέλου» και «Τσούλη Μνήμα».
Το όνομα πιθανολογείται ότι οφείλεται στον πρώτο οικιστή Γεράκη, που αναφέρεται σε έγγραφο του Δουκικού Αρχείου του Χάντακα το 1394.
Το 1583 το χωριό αναγράφεται Gerachi με 200 κατοίκους και η Αρμάχα Ermagha με61 κατοίκους. Κανένας Τούρκος δεν υπήρχε στην Αρμάχα, όπως δείχνει η απογραφή του 1881. Το 1971 είχε 145 κατοίκους.
Εκλογές στο Μάλι

Το πολίτευμα του Μάλι είναι Προεδρική Δημοκρατία, με Αρχηγό Κράτους τον εκάστοτε Πρόεδρο της Δημοκρατίας. Η νομοθετική εξουσία ασκείται από την Εθνοσυνέλευση, η οποία εκλέγεται με καθολική ψηφοφορία για πέντε έτη. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Αντρές Ινιέστα

Πρώτα βήματα

Γεννήθηκε στις 11 Μαΐου του 1984 στο χωριό Φουεντεαλμπίγια της επαρχίας Αλμπαθέτε. Ξεκίνησε από τις ακαδημίες της Αλμπαθέτε και στα δώδεκά του εντοπίστηκε από το δίκτυο «σκάουτινγκ» της Μπαρτσελόνα. Προσκλήθηκε στη Μασία, την ακαδημία νέων της ποδοσφαιρικής καταλονικής ομάδας. Αν και ο συνεσταλμένος του χαρακτήρας εμπόδιζε τον αποχωρισμό από τους γονείς του, ο γνωστός των γονέων του προπονητής της ομάδας νέων, έπεισε την οικογένεια να ταξιδέψει στις εγκαταστάσεις της Μασία. Η κρίσιμη απόφαση ελήφθη και ο Αντρές, μακριά από τους γονείς του, εγκαταστάθηκε στη Βαρκελώνη. Σύντομα ξεδίπλωνε και καλλιεργούσε το ταλέντο του, ενώ επέλεξε για πρότυπο τον μετέπειτα προπονητή του, Πεπ Γκουαρντιόλα.

Μπαρτσελόνα

Το ντεμπούτο του στην πρώτη ομάδα πραγματοποιήθηκε το 2002, ενώ βρισκόταν στην ηλικία των 18 ετών. Ήδη από τη σεζόν 2004-05 αποτελεί βασικό μέλος της ισπανικής ομάδας, με την οποία κατέκτησε 9 Πρωταθλήματα Ισπανίας, 5 Κύπελλο Ισπανίας, 4 Τσάμπιονς Λιγκ, 2 Διεθνή Κύπελλα Συλλόγων, 5 Σούπερ Καπ Ισπανίας και 2 Σούπερ Καπ Ευρώπης.

Εθνική Ισπανίας

Ο Ινιέστα άφησε το στίγμα του στο Μουντιάλ του 2010 στη Νότιο Αφρική, πετυχαίνοντας το κρίσιμο τέρμα (1-0, 116') στον τελικό της διοργάνωσης εναντίον της Ολλανδίας.Επίσης ήταν παρόν και στο Euro 2012 το οποίο κατέκτησε με την Ισπανία.Αυτο έχει ως αποτέλεσμα να θεωρείται ένας από τους καλύτερους ισπανούς ποδοσφαιριστές όλων των εποχών.
Στη 1 Ιουλίου του 2018 ανακοίνωσε πως αποσύρεται απο την εθνική ομάδα μετά τον αποκλεισμό απο την Ρωσία στο Μουντιάλ 2018
Αρχές της ισλαμικής νομολογίας

Ετυμολογία

Το ουσούλ αλ-φικχ περιλαμβάνει το συνδυασμό δύο αραβικών όρων, ουσούλ και φικχ. Το ουσούλ προέρχεται από τα ριζικά γράμματα χαμζά, σαντ και λαμ τα οποία αναφέρονται στη βάση. Το φικχ αναφέρεται γλωσσολογικά στη βαθιά γνώση και κατανόηση.
Μιχάλης Καλογήρου

Βιογραφία

Γεννήθηκε το 1975 στην Αθήνα και σπούδασε νομική στην Ιταλία. Από το 2000 και μετά είναι μάχιμος δικηγόρος και πρόεδρος του διοικητικού συμβουλίου του δικηγορικού συλλόγου Αθήνα από το 2014. Παράλληλα, από τον Ιανουάριο του 2015 έως τον Αύγουστο του 2015 διετέλεσε νομικός σύμβουλος στο Υπουργείο Επικρατείας, ενώ είναι ένας από τους πρωτεργάτες της επαναλειτουργίας της ΕΡΤ, αλλά και για τη δημιουργία αυτού του νομοσχεδίου. Από τον Αύγουστο του 2015 ήταν γενικός γραμματέας στην υπηρεσιακή κυβέρνηση της Βασιλικής Θάνου, αλλά και στην κυβέρνηση Αλέξη Τσίπρα Σεπτεμβρίου 2015, μέχρι τον Αύγουστο του 2018. Στον δεύτερο ανασχηματισμό της δεύτερης κυβέρνησης του Αλέξη Τσίπρα, ανέλαβε το Υπουργείο Δικαιοσύνης, Διαφάνειας και Ανθρωπίνων Δικαιωμάτων, αντικαθιστώντας τον προκάτοχό του Σταύρο Κοντονή,ενώ από τον Ιούλιο του 2019 είναι διευθυντής του πολιτικού γραφείου του αρχηγού
της αξιωματικής αντιπολίτευσης Αλέξη Τσίπρα.
Βασίλειος Βάνδος

Βιογραφικά στοιχεία

Ο Βασίλειος Βάνδος γεννήθηκε στα τέλη του 19ου αιώνα στο Λέσκοβο (σήμερα Τρία Έλατα) της Αλμωπίας του νομού Πέλλας. Κατά την έναρξη της τελικής φάσης του Μακεδονικού Αγώνα κατατάχθηκε στα ένοπλα Ελληνικά σώματα της περιοχής Αλμωπίας που δρούσαν με σκοπό τη αντίσταση στις βουλγαρικές πιέσεις. Αρχικά, συνεργάστηκε με τον αξιωματικό Μ. Μωραΐτη (καπετάν Κόδρο). Στη συνέχεια συνεργάστηκε, ως αρχηγός αυτόνομου σώματος, με τον αξιωματικό Χρήστο Καραπάνο στις περιοχές της Αλμωπίας, της Παιονίας και της Γευγελής. Έδρασε με το σώμα του καθ όλη τη διάρκεια του Μακεδονικού Αγώνα. Η δράση του ήταν ιδιαίτερα σημαντική στα ορεινά χωριά του όρους Πάικου, όπου οι βουλγαρικές επιθέσεις ήταν συχνές.
Κατά τη διάρκεια των Βαλκανικών πολέμων, συμμετείχε ως εθελοντής, επικεφαλής σώματος προσκόπων. Κατά τον Β΄ Βαλκανικό Πόλεμο, πήρε μέρος σε πολλές μάχες με βουλγαρικά στρατιωτικά αποσπάσματα στης περιοχές Αλμωπίας και Γευγελής, καθώς και στην ορεινή ζώνη των υψιπέδων της Τζένας.
Περιοχή Ουλάνγκα

Δημογραφικά στοιχεία

Από το 2002 ο πληθυσμός στην Περιοχή Ουλάνγκα (Ulanga District) ήταν 193.280. Οι Πογκόλο (Pogolo), είναι η εθνοτική ομάδα η οποία πλειοψηφεί στην Περιοχή Ουλάνγκα (Ulanga District).

Οικονομία

Οι περισσότεροι άνθρωποι απασχολούνται με τη βοσκή ζώων και επιβιώνουν καλλιεργώντας αραβόσιτο και ρύζι, αν και υπάρχει κάποια παραδοσιακή αλιεία. Κάποιες εξορύξεις γίνονται στο Τμήμα Λουκάντε (Lukande Ward). 
Οι δρόμοι είναι σε φτωχή κατάσταση. Υπάρχει ένας αεροδιάδρομος από χαλίκι, ο οποίος βρίσκεται στο Selous Game Reserve.

Τομείς

Η Περιοχή Ουλάνγκα διαιρείται διοικητικά σε πέντε Τομείς.
Κλίμα της Ντάκα

Η Ντάκα έχει ζεστό, υγρό και υγρό τροπικό κλίμα. Σύμφωνα με την κλιματική ταξινόμηση Κέππεν, η Ντάκα έχει τροπικό υγρό και ξηρό κλίμα. Η πόλη έχει ξεχωριστή εποχή των μουσώνων, με μέση ετήσια θερμοκρασία 25 °C. Η μέση μηνιαία θερμοκρασία τον Ιανουάριο είναι 18 °C και τον Αύγουστο φτάνει τους 29 °C. Σχεδόν το 80% της μέσης ετήσιας βροχόπτωσης των 1.854 χιλιοστών πέφτει κατά την εποχή των μουσώνων η οποία διαρκεί από το Μάιο μέχρι το τέλος Σεπτεμβρίου. Η αύξηση της μόλυνσης του αέρα και των υδάτων προέρχεται από την κυκλοφοριακή συμφόρηση και τα βιομηχανικά απόβλητα, τα οποία είναι σοβαρά προβλήματα, που επηρεάζουν τη δημόσια υγεία και την ποιότητα ζωής στην πόλη. Τα ύδατα και οι υγρότοποι γύρω από τη Ντάκα είναι αντιμέτωποι με την καταστροφή, καθώς αυτά έχουν αποξηρανθεί για να κατασκευαστούν πολυώροφα κτίρια και άλλα ακίνητα. Σε συνδυασμό με τη ρύπανση, η καταστροφή των φυσικών οικοτόπων καθώς απειλεί να καταστρέψει μεγάλο μέρος της τοπικής βιοποικιλότητας.
Ο κρύος καιρός είναι ασυνήθιστος μέσα και γύρω από την Ντάκα. Όταν η θερμοκρασία μειωθεί σε 8 °C ή χαμηλότερα, οι άνθρωποι χωρίς ζεστά ρούχα και οι άνθρωποι που ζουν σε ακατάλληλα σπίτια μπορεί να πεθάνουν από το κρύο.

Επιπτώσεις της κλιματικής αλλαγής

Η κλιματική αλλαγή έχει αναγκάσει πολλούς ανθρώπους από το Μπαγκλαντές που ζουν σε αγροτικές περιοχές να μεταναστεύσουν σε πόλεις, κάτι που έχει προκαλέσει μεγάλη αύξηση στο πληθυσμό της Ντάκα που κατοικεί σε παραγκουπόλεις. Καθώς το Μπαγκλαντές είναι ήδη χαμηλότερο από 20 πόδια πάνω από το επίπεδο της θάλασσας, έτσι υπάρχουν φόβοι ότι μέχρι το τέλος του 21ου αιώνα, περισσότερο από το ένα τέταρτο της χώρας θα πλημμυρίσει και 15 εκατομμύρια άνθρωποι θα εκτοπιστούν. Ο πληθυσμός της Ντάκα, ο οποίος επί του παρόντος είναι 13 εκατομμύρια άτομα, αναμένεται να αυξηθεί σε 20 εκατομμύρια μέχρι το έτος 2025. Αυτό εγείρει φόβους για εμφάνιση ασθενειών σχετικών με το νερό και το ξέσπασμα πολλών άλλων ασθενειών. Μια έκθεση των ΟΗΕ και WWF προειδοποιεί ότι η Ντάκα είναι στην κορυφή του κινδύνου για τη κλιματική αλλαγή στην Ασία.
Πολυάνεμο Καστοριάς

Γεωγραφία - Ιστορία

Το Πολυάνεμο βρίσκεται στα σύνορα της Ελλάδας με την Αλβανία σε απόσταση 23 χλμ. βόρεια από το Νεστόριο και 27 δυτικά από την Καστοριά. Σε απόσταση περίπου 18 χλμ. βόρεια βρίσκεται ο μεθοριακός σταθμός-τελωνείο της Κρυσταλοπηγής και 7,5 χλμ. βορειοανατολικά ο αυτοκινητόδρομος 29 (Α29), ένας από τους κάθετους άξονες της Εγνατίας Οδού. Το χωριό είναι κτισμένο σε λόφο σε περιοχή με πολλές καστανιές και συμπεριλαμβάνεται στα χωριά της ιστορικής περιοχής Κορέστεια. Αναφέρεται ως Κόρτσιστα  το 1918, μετά την απελευθέρωση, στο ΦΕΚ 259Α - 29/12/1918 να ορίζεται έδρα της ομώνυμης κοινότητας που ανήκε στο νομό Φλωρίνης. Το 1926 με το ΦΕΚ 413Α - 22/11/1926 μετονομάζεται σε Πολυάνεμον. Το 1941 με το ΦΕΚ 257Α - 31/07/1941 αποσπάται στο νομό Καστοριάς. Σύμφωνα με το σχέδιο Καλλικράτης αποτελεί την τοπική κοινότητα Πολυανέμου που ανήκει στη δημοτική ενότητα Νεστορίου του δήμου Νεστορίου και σύμφωνα με την απογραφή 2011 έχει πληθυσμό 11 κατοίκους.